Ehdotus neuvoston asetukseksi (EY) tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 muuttamisesta ja asetuksen (ETY) N:o 1872/94 kumoamisesta /* KOM/96/0422 lopull. - CNS 96/0212 */



Virallinen lehti nro C 300 , 10/10/1996 s. 0019



Ehdotus neuvoston asetukseksi (EY) tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 muuttamisesta ja asetuksen (ETY) N:o 1872/94 kumoamisesta (96/C 300/11) KOM(96) 422 lopull. - 96/0212(CNS) (Komission esittämä 31 päivänä heinäkuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että neuvoston asetuksessa (ETY) N:o 1765/92 (1) käyttöön otetussa tiettyjen peltokasvien viljelijöitä koskevassa tukijärjestelmässä vahvistetaan korvauksen ja erityistuen myöntäminen viljojen, öljy- ja valkuaiskasvien siementen ja muun pellavan kuin kuitupellavan tuottajille korvauksena virallisten hintojen laskusta, jos yleisen järjestelmän piiriin kuuluvat tuottajat poistavat tuotannosta tietyn prosenttiosuuden peltoalastaan, BSE (bovine spongiform encephalopathy) on aiheuttanut naudanliha-alalla vakavan ja kestävän kriisin, jonka vuoksi on tarpeen toteuttaa naudanliha-alan yhteistä markkinajärjestelyä koskevia toimenpiteitä; toimenpiteiden rahoitusta ei voida taata neuvoston päätöksen 94/729/EY (2) mukaisesti talousarviota koskevaa kurinalaisuutta noudattaen; talousarviota koskevan kurinalaisuuden noudattaminen voidaan taata ainoastaan säästöillä EMOTR:n tukiosaston rahoittamista muista markkina-aloista, peltokasviala edustaa ylivoimaisesti suurinta osuutta EMOTR:n tukiosaston menoista; lisäksi alan markkinatilanne on parempi kuin asetuksessa (ETY) N:o 1765/92 säädetyn järjestelmän käyttöönoton yhteydessä osattiin odottaa; tässä tilanteessa on suotavaa tehdä tarvittavat säästöt mukauttamalla kyseisen alan korvauksia, valkuaiskasviala ei ole kuitenkaan kehittynyt samalla tavalla kuin muut peltokasvialat, joita asia koskee; eri peltokasvien välisen tasapainon turvaamiseksi olisi säilytettävä valkuaiskasvien korvaukset nykyisen tasoisina, peltokasvien korvaukset satovuonna 1997 maksetaan vuoden 1998 talousarviosta öljykasvien ennakkomaksuja lukuun ottamatta; on tarpeen vapauttaa vuoden 1997 talousarviosta maksettavat varat, ja tulevaisuudessa olisi otettava käyttöön korvausjärjestelmä, jota voidaan hallita tehokkaammin; tätä varten olisi lykättävä öljykasvialan ennakkomaksuja vahvistamalla, että maksut voidaan suorittaa 16 päivästä lokakuuta alkaen, ja lisäksi tuottajat saavat nykyään tuotannosta poistetuista maista suurempaa korvausta kuin maista, joilla viljellään viljaa; tämä ero ei ole enää perusteltu, kun otetaan huomioon vilja-alan suhdanteet ja pellonpoistojärjestelmän mukauttaminen joustavammaksi sen käyttöönoton jälkeen; toisaalta nykyisen pellonpoistokorvauksen taso rohkaisee tuottajia vapaaehtoiseen pellonpoistoon, mikä saattaa vaarantaa tavoitteen, johon pyritään pakollista pellonpoistoa vähentämällä; sen vuoksi pellonpoistokorvaus olisi mukautettava viljakasvien korvaukseen, kuten asetuksessa (ETY) N:o 1765/92 alun perin säädetään, ON ANTANUT TÄMÄN ASETUKSEN: 1 artikla 1. Muutetaan asetus (ETY) N:o 1765/92 seuraavasti: a) Korvataan 4 artiklan 2 kohdan kolmannessa luetelmakohdassa määrä "54,34 ecua" määrällä "50,37 ecua". b) Korvataan 4 artiklan 3 kohdan viimeisessä alakohdassa määrä "358,6 ecua" määrällä "332,42 ecua". c) Korvataan 4 artiklan 5 kohdassa määrä "138,9 ecua" määrällä "128,76 ecua". d) Korvataan 5 artiklan 1 kohdan b alakohdassa määrä "433,5 ecua" määrällä "415,24 ecua". e) Korvataan 7 artiklan 5 kohdassa määrä "68,83 ecua" määrällä "50,37 ecua". f) Korvataan 7 artiklan 6 kohdassa määrä "48,30 ecua" määrällä "35,35 ecua". g) Korvataan 11 artiklan 2 kohdan viimeinen virke seuraavasti: "Ennakkomaksu on suoritettava sadonkorjuuta seuraavan lokakuun 16 päivästä alkaen." h) Korvataan 6 a artiklan 2 ja 3 kohta seuraavasti: "2. Markkinointivuonna 1997/1998 sekä sitä seuraavina markkinointivuosina 6 a artiklan 3 kohdassa tarkoitetun muun pellavan kuin kuitupellavan korvauksen määrä hehtaarilta on 97,43 ecua kerrottuna viljojen alueellisella tuotoksella, joka vahvistetaan lukuun ottamatta maissin tuotosta niillä alueilla, joilla maissiin sovelletaan erillistä tuotosta." i) Asetuksen 6 a artiklan 4 kohdasta tulee 3 kohta. 2. Kumotaan neuvoston asetus (ETY) N:o 1872/94 (3). 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan markkinointivuodesta 1997/1998 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 181, 1.7.1992, s. 12, asetus sellaisena kuin se on viimeksi muutettuna komission asetuksella (EY) N:o 2989/95 (EYVL N:o L 312, 23.12.1995, s. 5) (2) EYVL N:o L 293, 12.11.1993, s. 14 (3) EYVL N:o L 197, 30.7.1994, s. 10.